
Text rozhodnutia
Súd: Krajský súd Bratislava Spisová značka: 11CoP/373/2016 Identifikačné číslo súdneho spisu: 1115217396 Dátum vydania rozhodnutia: 02. 03. 2017 Meno a priezvisko sudcu, VSÚ: JUDr. Bianka Gelačíková ECLI: ECLI:SK:KSBA:2017:1115217396.3 Uznesenie Krajský súd v Bratislave v senáte zloženom z predsedníčky senátu JUDr. Bianky Gelačíkovej a členiek senátu Mgr. Patrície Železníkovej a Mgr. Aleny Čakváriovej, vo veci starostlivosti súdu o maloleté deti N.: L., nar. XX.XX.XXXX a H., nar. XX.XX.XXXX, zastúpení kolíznym opatrovníkom Úradom práce, sociálnych vecí a rodiny Bratislava, Vazovova 7/A, Bratislava, deti rodičov: matka - W. T., nar. XX.XX.XXXX, t.č. bytom F., A. XX, zastúpená právnym zástupcom JUDr. Igorom Kováčikom, advokátom, Bratislava, Panenská7, a otec - R. N., nar. XX.XX.XXXX, bytom F., C. XX, zastúpený JUDr. Emíliou Matrtajovou, advokátkou, Bratislava, Krížna 17, a JUDr. Zlaticou Višňovskou, advokátkou, Líščie Nivy 23, Bratislava, o úpravu výkonu rodičovských práv a povinností, na odvolanie otca proti rozhodnutiu Okresného súdu Bratislava I, č.k. 2P/4/2015-315 zo dňa 17.05.2016, takto r o z h o d o l : Odvolacie konanie sa z a s t a v u j e. Žiaden z účastníkov nemá nárok na náhradu trov odvolacieho konania. o d ô v o d n e n i e : 1. Súd prvej inštancie maloleté deti N.: L., nar. XX.XX.XXXX a H., nar. XX.XX.XXXX do striedavej osobnej starostlivosti rodičov. Počas výkonu striedavej osobnej starostlivosti vyživovaciu povinnosť neupravil, oprávnil obidvoch rodičov spravovať majetok a zastupovať maloleté deti. Žiadnemu z účastníkov nepriznal právo na náhradu trov konania. 2. Proti tomu tomuto rozhodnutiu podal odvolanie otec maloletých detí. 3. Podaním zo dňa 26.07.2016 otec maloletých detí zobral odvolanie späť. 4. Podľa § 369 ods. 1 C.s.p., dokiaľ o odvolaní nebolo rozhodnuté, možno ho vziať späť. Ak odvolateľ vzal odvolanie späť, nemôže ho podať znova. 5. Podľa § 369 ods. 3 C.s.p., ak sa odvolanie, o ktorom nebolo rozhodnuté, vzalo späť, odvolací súd odvolacie konanie zastaví. 6. Vzhľadom na skutočnosť, že otec maloletých detí zobral odvolanie späť, odvolací súd zastavil odvolacie konanie podľa vyššie citovaného ustanovenia. 7. O trovách odvolacieho konania rozhodol odvolací súd podľa § 52 C.m.p.. 8. Toto rozhodnutie prijal senát odvolacieho súdu pomerom hlasov 3:0. Poučenie: Proti tomuto rozhodnutiu odvolanie nie je prípustné. Proti rozhodnutiu odvolacieho súdu je prípustné dovolanie, ak to zákon pripúšťa (§ 419 C.s.p.) v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy (§ 427 ods. 1 C.s.p.). Dovolateľ musí byť v dovolacom konaní zastúpený advokátom. Dovolanie a iné podania dovolateľa musia byť spísané advokátom (§ 429 ods. 1 C.s.p.). V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha (dovolací návrh) (§ 428 C.s.p.).

